Ńjẹ́ ìwọ ni ọkùnrin náà tí ó pa Àǹjànnú-ìbẹ̀rù bẹ́ẹ̀? Òun sì dáhùn ó wí pé, ‘Kábíyèsí, èmi ni.’ Ọba náà tún ṣe ìbéèrè, ó ní, ọ̀nà wo ni ìwọ gbà tí ìwọ fi pa Àǹjànnú-ìbẹ̀rù? Kí ni ìwọ sì gbẹ́kẹ̀lé tí ọ̀ràn náà fi ṣeé ṣe? Bàbá mi náà sì tún fèsí pẹ̀lú, ó ní, Kí Ọlọ́run bùn yín lẹ́mìí, ọ̀nà tí mo gbà kò ju kékeré lọ: mo pinnu àti bá ẹbọra náà jà, mo bẹ̀rẹ̀ ìjà, mo fi ara da ìṣòro ìjà, mo sì gbẹ́kẹ̀lé Ọlọ́run Ọba tí Ó dá mi. Kábíyèsí, mo fẹ́ kí ẹ mọ̀ dájú láti òní lọ pé, ẹni tí ó bá ń fẹ́ẹ́ ṣe nǹkan rere, tí ó fi ara da ìṣòro tí ń bẹ nínú nǹkan rere, tí ó sì gbẹ́kẹ̀lé Ọlọ́run Ọba eléyìínì kò ní sí láàárin àwọn èrò ẹ̀hìn láéláé. Ọba yìí sì tún dáhùn, ó ni, Ta ni bàbá rẹ? Bàbá mi náà sì tún fèsì ó wí báyìí pé, Kábíyèsí, Akọ̀wédìran ni. Ọba sì tún béèrè, ó ní, Ńjẹ́ ìwọ ti ní obìnrin? Bàbá mi náà sì dáhùn, ó wí pé: mo ni àfẹ́sọ́nà kan, òun náà ló sì jókòó ti mí nínú kẹ̀kẹ́ yìí.
Nje iwo ni okunrin naa ti o pa Anjannu-iberu bee? Oun si dahun o wi pe, ‘Kabiyesi, emi ni.’ Oba naa tun se ibeere, o ni, ona wo ni iwo gba ti iwo fi pa Anjannu-iberu? Ki ni iwo si gbekele ti oran naa fi see se? Baba mi naa si tun fesi pelu, o ni, Ki Olorun bun yin lemii, ona ti mo gba ko ju kekere lo: mo pinnu ati ba ebora naa ja, mo bere ija, mo fi ara da isoro ija, mo si gbekele Olorun Oba ti O da mi. Kabiyesi, mo fe ki e mo daju lati oni lo pe, eni ti o ba n fee se nnkan rere, ti o fi ara da isoro ti n be ninu nnkan rere, ti o si gbekele Olorun Oba eleyiini ko ni si laaarin awon ero ehin laelae. Oba yii si tun dahun, o ni, Ta ni baba re? Baba mi naa si tun fesi o wi bayii pe, Kabiyesi, Akowediran ni. Oba si tun beere, o ni, Nje iwo ti ni obinrin? Baba mi naa si dahun, o wi pe: mo ni afesona kan, oun naa lo si jokoo ti mi ninu keke yii.